Michael Biehn

Michael Connell Biehn (s. 31. heinäkuuta 1956 Anniston, Alabama) on yhdysvaltalainen näyttelijä. 

Biehn eli lapsuutensa Lincolnissa, Nebraskassa, ja 14-vuotiaana hän muutti perheensä kanssa Lake Havasuun, Arizonaan. Siellä hän sai stipendin näyttelypuolelle Arizonan yliopistoon, mutta lopetti opiskelut kaksi vuotta ennen valmistumista tähtäimenään ura Hollywoodissa. 

1970-luvulla Biehn esiintyi lähinnä televisioelokuvissa ja hänen todellinen debyyttinsä tapahtuikin vuonna 1981 elokuvassa Rakas neiti Ross, jossa hän esitti laulajatähteä jahtaavaa Douglas Breeniä. Pääosaa esitti Lauren Bacall, mutta elokuva ei menestynyt tarpeeksi hyvin tehdäkseen Biehnistä tunnettua. 

James Cameronin ohjaama Terminator – tuhoaja (1984) oli Biehnin suuri läpimurto. Siinä hän esittää tulevaisuudesta Sarah Connoria suojelemaan saapuvaa sotilasta, Kyle Reeseä. Yhteistyö Cameronin kanssa jatkui vuoden 1986 elokuvassa Aliens – paluu, jossa Biehn esittää korpraali Hicksiä. 

Vuonna 1989 Biehn pääsi jälleen työskentelemään Cameronin kanssa merenalaisessa tieteiselokuvassa Abyss – syvyys. Hänen roolisuorituksensa elokuvassa oli lähellä tuoda hänelle Oscar-ehdokkuuden, mutta sen sijaan hänet palkittiin Saturn Awardin erikoispalkinnolla. Biehn oli ollut parhaan näyttelijän ehdokkaana Saturn Awardeissa myös vuonna 1986 elokuvasta Aliens – paluu. 

1990-luvulla Biehnin ura jatkui elokuvissa Tombstone (1993) ja The Rock – paluu helvettiin (1996). Televisiosarjassa Seitsemän rohkeaa miestä hän näytteli Chris Larabeen roolissa (1998–2000). 2000-luvulla hän on näytellyt muun muassa elokuvissa Tuntematon vihollinen (2000) ja Megiddo: The Omega Code 2 (2001). Vuonna 2005 Biehn teki debyyttinsä Aasian markkinoilla näytellessään hongkonglaisessa elokuvassa Dragon Squad.

Biehn on saanut Yhdysvaltain laivaston SEAL-erikoisjoukoilta erikoispalkinnon hienoista suorituksistaan erikoisjoukkojen sotilaana kolmessa elokuvassa, Abyss – syvyys, Navy Seals – erikoisjoukot ja The Rock – paluu helvettiin.

Vuonna 2006 Biehn näytteli elokuvissa The Insatiable ja You Are Here. Vuoden 2006 lopulla Biehn esiintyi vierailevana tähtenä Kova laki -rikossarjan jaksossa ”The War At Home”. 

Biehn on esikuvana Metal Gear -pelisarjasta tutulle Solid Snakelle.

 Filmografia 
Elokuvat Vuosi Suomenkielinen nimi Alkuperäinen nimi Rooli1978  Coach  Coach  Jack Ripley  Grease  Grease  Mike Zuma Beach  Zuma Beach  J.D.  Uhka taivaalta  A Fire in the Sky  Tom Rearden1979  Steeletown  Steeletown  Gibby Anderson The Paradise Connection  The Paradise Connection  Larry  Hog Wild  Hog Wild  Tim Warner  1981  Rakas neiti Ross  The Fan  Douglas Breen1983  Vaikene tai kuole  The Lords of Discipline  John Alexander China Rose  China Rose  China Rose1984  Terminator – tuhoaja  The Terminator  Kyle Reese The Martyrdom of Saint Sebastian  Le martyre de Saint Sébastien  Sébastian 1985  Deadly Intentions  Deadly Intentions  Charles Raynor  Die Nacht aus Blei  Die Nacht aus Blei  Eselein 1986  Aliens – paluu  Aliens  Dwayne Hicks 1987  Murhaaja  Rampage  Anthony Fraser 1988  Seitsemäs enne  The Seventh Sign  Russell Quinn Haudatut tunteet  In a Shallow Grave  Garnet Montrose  1989  Abyss – syvyys  The Abyss  Hiram Coffey 1990  Navy Seals – erikoisjoukot  Navy SEALs  James Curran1991  Aikapommi  Timebomb  Eddy Kay / Oliver Dykstra  K2 – vuorten jättiläinen  K2  Taylor  1992  Tappamisen maku  A Taste for Killing  Bo Landry1993  Strapped  Strapped  Matthew McRae  Pelurit  Deadfall  Joe Donan  Tombstone  Tombstone  Johnny Ringo 1994  Deep Red  Deep Red  Joe Keyes 1995  Väkivallan valtakunta  Kingdom of the Blind  Jackie Ryan Jade  Jade  Bob Hargrove Crash  Crash  Casey Woods1996  Conundrum  Conundrum  Stash Horvak  The Rock – paluu helvettiin   The Rock  Anderson Kuun taikaa  Mojave Moon  Boyd 1997  Asteroidi  Asteroid  Jack Wallach Dead Men Can’t Dance   Dead Men Can’t Dance  Robert Hart  The Ride  The Ride  Smokey Banks1998  American Dragons  American Dragons  Tony Petollinen suunnitelma  Susan’s Plan  Bill 1999  Silver Wolf  Silver Wolf  Roy McLean2000  Chain of Command – sormi liipasimella  Chain of Command  Craig Thornton Neitsytjahti  Cherry Falls  Brent Marken Tuntematon vihollinen  The Art of War  Eve Grubman 2001  Megiddo: The Omega Code 2 – tuomiopäivä  Megiddo: The Omega Code 2  David Alexander2002  Ajanpysäyttäjät  Clockstoppers  Henry Gates Borderline  Borderline  Macy Kobacek2005  Havoc  Havoc  Stuart Lang Dragon Squad  Maan lung  Petros Angelo2006  Auringonlaskun ratsastajien legenda  The Legend of Butch & Sundance  Mike Cassidy The Insatiable  The Insatiable  Strickland 2007   You Are Here  You Are Here  Tony Russo Grindhouse: Planet Terror  Grindhouse: Planet Terror  Hague They Wait  They Wait  Blake O’Connell  2008  Stiletto  Stiletto  Lee 2009 Saving Grace B. Jones  Saving Grace B. Jones  Landy Bretthorst2010  Psych 9  Psych 9  Marling Bereavement  Bereavement  Jonathan Miller The Blood Bond  The Blood Bond  John Tremayne2011  Take Me Home Tonight  Take Me Home Tonight  Bill Franklin The Divide  The Divide  Mickey Puncture  Puncture  Red The Victim  The Victim  Kyle Limato Yellow Rock  Yellow Rock  Tom Hanner Jacob  Jacob  Lawrence Kell  2012  Sushi Girl  Sushi Girl  Mike2013  Petos  Treachery  Henry  The Night Visitor  The Night Visitor  Agent Walker2014  The Legend of DarkHorse County  The Legend of DarkHorse County  tulevaisuuden Jon Ford  Tapped Out  Tapped Out  Reggie  The Girl  The Girl  isä Hidden in the Woods  Hidden in the Woods  Oscar Crocker  The Dark Forest  The Dark Forest  Peter 2015  She Rises  She Rises  Daddy Longlegs  Fembot  Fembot  Zayden Beckett 

 Aiheesta muualla 


Phoenix – Michael Biehn Archive
Biehn Waiting For You 
Michael Biehn DVD & film information site 
Word About Biehn: Reviews of the Work of Michael Biehn

Luokka:Yhdysvaltalaiset näyttelijät
Luokka:Vuonna 1956 syntyneet
Luokka:Elävät henkilöt